**Spoštovani,**

obveščamo vas, da je Javni štipendijski, razvojni, invalidski in preživninski sklad v četrtek, 25. 7. 2019 objavil **Javni razpis sofinanciranja gostovanj na slovenskih visokošolskih zavodih (278. JR).**

Povezava: <http://www.sklad-kadri.si/si/razpisi-in-objave/naslovnica/razpis/n/financiranje-projektnih-gostovanj-na-slovenskih-visokosolskih-zavodih-278-javni-razpis/>

1. **Osnovne informacije o javnem razpisu**

**Vrednost razpisa**: do 1.250.000 EUR

* 1. prijavni rok: do 600.0000 EUR
* 2. prijavni rok: do 650.000 EUR.

**Rok prijave**:

* 1. prijavni rok: **od dne objave** do porabe sredstev oz. **najdlje do vključno 30. 9. 2019.**
* 2. prijavni rok: **od 1. 1. 2020** do porabe sredstev oz. **najdlje do vključno 30. 4. 2020**.

**Namen razpisa:** Spodbujati povezovanje slovenskih doktorjev znanosti, ki delujejo v tujini in njihovih matičnih organizacij s slovenskimi visokošolskimi zavodi.

**Predmet razpisa**: Predmet javnega razpisa je sofinanciranje pedagoškega in/ali raziskovalnega gostovanja slovenskih strokovnjakov z doktoratom znanosti, ki že dlje časa delujejo v tujini, na slovenskih visokošolskih zavodih, **za eno do dvanajstmesečno pedagoško in/ali raziskovalno gostovanje v Republiki Sloveniji.**

**Pedagoško in/ali raziskovalno gostovanje se mora pričeti:**

* 1. prijavni rok: **v obdobju od 1. 1. 2019 do vključno 31. 12. 2019**
* 2. prijavni rok: **v obdobju od 1. 1. 2020 do vključno 31. 12. 2020.**

**Prijavitelji so lahko:**

* **za sofinanciranje pedagoškega gostovanja** se lahko **prijavijo visokošolski zavodi**, ki se vodijo v evidenci visokošolskih zavodov (eVŠ) in izvajajo javno veljavne študijske programe vpisane v evidenci visokošolskih zavodov (eVŠ);
* **za sofinanciranje raziskovalnega gostovanja se lahko prijavijo raziskovalne ali gospodarske organizacije,** vpisane v register raziskovalnih organizacij pri Javni agenciji za raziskovalno dejavnost Republike Slovenije (ARRS), za gostovanje na raziskovalnem projektu ali programu, ki je že sprejet in je financiran iz proračunskih sredstev Republike Slovenije ali sredstev Evropske Unije;
* **za sofinanciranje raziskovalnega gostovanja se lahko prijavijo tudi visokošolski zavodi** pod pogojem, da so vpisani v register raziskovalnih organizacij pri Javni agenciji za raziskovalno dejavnost Republike Slovenije (ARRS).

**Pogoji, ki jih mora izpolnjevati gostujoči strokovnjak:**

* je državljan Republike Slovenije;
* ima doktorat znanosti;
* je bil po **pridobljenem doktoratu znanosti do dne prijave na ta javni razpis vsaj 12 mesecev zaposlen v tujini**, in sicer na visokošolski ustanovi oziroma v raziskovalni organizaciji;
* v **času prijave na ta javni razpis ni zaposlen v Republiki Sloveniji**;
* **bo celoten čas gostovanja bival v Republiki Sloveniji**;
* **že ima sklenjen dogovor** s slovenskim visokošolskim zavodom ali raziskovalno organizacijo za pedagoško in/ali raziskovalno gostovanje v trajanju kot je določeno v 1. točki tega javnega razpisa. Dogovor mora vsebovati konkretne oblike gostovanja, načrt dela, pričakovane rezultate oziroma cilje gostovanja in številko ali ime raziskovalnega projekta ali programa, če gre za raziskovalno gostovanje.

**Izbran prijavitelj bo prejel sofinanciranje v (bruto) višini:**

* **5.400,00 EUR (bruto) mesečno za neposredne stroške** gostujočega strokovnjaka za vsak dopolnjen mesec sodelovanja v posameznem mesecu.
* V **skupni odobreni znesek sofinanciranja so vključeni tudi enkratni povratni potni stroški** glede na dejanske stroške, pri čemer se povrne le strošek do vrednosti cenovno najugodnejše možnosti potovanja.
* Med upravičene neposredne stroške se šteje stroške plačila za opravljeno delo z dodatki in enkratne povratne potne stroške. **Materialni stroški niso upravičeni stroški.** Ob zaključku projekta je treba predložiti dokazila o izplačilih.

1. **NAVODILA PRIPRAVO IN ODDAJO PRIJAV**
2. **Za vsakega posameznega gostujočega slovenskega strokovnjaka se odda ločena prijava.** Število vlog, ki jih lahko odda UL ni omejeno.
3. **PRIJAVNICA:**

* **prijavitelj oz. vlagatelj je Univerza v Ljubljani.** Obrazec z že vnesenimi osnovnimi podatki za UL je v prilogi;
* naziv članice dodate v oklepaju;
* **v razdelku »PODATKI O VLAGATELJU« označite »visokošolska izobraževalna ustanova«,** ne glede na vrsto gostovanja (pedagoško in/ali raziskovalno gostovanje na raziskovalnem projektu /programu**);**
* vnesete podatke o gostujočem strokovnjaku in kontaktni osebi na članici;
* **datuma podpisa prijavnice s strani rektorja ne vpisujete**, dopisali ga bomo na rektoratu, glede na dejanski datum podpisa s strani rektorja/prorektorjev.

1. **Prosimo vas, da nam prijavnico posredujete v podpis na naslov »Projektna pisarna UL«, skupaj s podpisano izjavo dekana**. Podpisano prijavnico vam bomo vrnili v čim krajšem roku, da jo boste lahko skupaj z zahtevanimi prilogami oddali na Javni sklad za razvoj kadrov in štipendije.
2. **Vlogo je treba na Javni sklad oddati v tiskani verziji in mora vsebovati naslednje dokumente:**

* **izpolnjeno, podpisano in žigosano prijavnico**;
* **dokazilo o pridobljenem doktoratu znanosti** za gostujočega strokovnjaka;
* **dokazilo o zaposlitvi gostujočega strokovnjaka v tujini** na visokošolski ustanovi oziroma v raziskovalnem inštitutu (če je bil gostujoči strokovnjak zaposlen pri več delodajalcih prijavitelj predloži dokazila za toliko zaposlitev, da izkaže ustrezno trajanje zaposlitve za gostujočega strokovnjaka, to je najmanj 12 mesecev). **Kot ustrezno dokazilo velja sklenjena pogodba o zaposlitvi ali uradno potrdilo delodajalca,** iz katerega je jasno razvidno trajanje delovnega razmerja v tujini;
* lastnoročno podpisano **izjavo gostujočega strokovnjaka**, da ga prijavitelj prijavi za sofinanciranje po tem javnem razpisu;
* **sklenjen dogovor z gostujočim strokovnjakom za pedagoško in/ali raziskovalno gostovanje** v trajanju, kot je določeno v 1. točki tega javnega razpisa, pri čemer mora dogovor vsebovati konkretne oblike gostovanja, načrt dela, pričakovane rezultate oziroma cilje gostovanja in številko ali ime raziskovalnega projekta ali programa, če gre za raziskovalno gostovanje.

**Vsa zahtevana dokazila, razen prijavnega obrazca, so lahko kopije,** vendar si sklad pridržuje pravico zahtevati original oziroma overjen prepis. **Dokazila so lahko predložena v tujem jeziku,** vendar ima sklad **pravico zahtevati sodni prevod** takega dokazila.Sklad predloženih dokazil ne vrača. **Kot ustrezno uradno potrdilo šteje dokazilo s podpisom odgovorne osebe, ki je potrjeno z žigom delodajalca,** če ta z žigom posluje.

1. **Za sofinanciranje bodo izbrani tisti prijavitelji, katerih vloge bodo izpolnjevale pogoje javnega razpisa, in sicer po vrstnem redu prispelih popolnih vlog** do porabe sredstev oziroma poteka roka za vložitev vlog.
2. **Naslov za oddajo vloge:**

Javni štipendijski, razvojni, invalidski in preživninski sklad Republike Slovenije,

Dunajska 20,

1000 Ljubljana

(s pripisom: **vloga za 278. javni razpis**).